## Príloha B/

## **Tvorba fondu, výška fondu, použitie fondu a podmienky a poskytovania príspevkov z fondu**

## **zamestnancom a odborovej organizácii**

**Čl.1**

**Všeobecné ustanovenia**

1. V tejto prílohe sa upravuje podrobnejšie tvorba, použitie, podmienky čerpania, rozpočet a hospodárenie s prostriedkami sociálneho fondu v zmysle zákona č.152/1994 (ďalej len "SF") v znení neskorších predpisov u zamestnávateľa.

Príspevok zo SF sa môže poskytnúť odborovej organizácii v súlade s čl. 27 tejto KZ, zamestnancom a ich rodinným príslušníkom a bývalým zamestnancom, ktorých zamestnávateľ alebo jeho právny predchodca zamestnával ku dňu odchodu do dôchodku. Odborová organizácia aktívne spolupracuje so zamestnávateľom na tvorbe rozpočtu a použitia SF.

1. V priebehu roka sa môže rozpočet SF v jednotlivých položkách upravovať podľa potrieb zamestnancov po odsúhlasení zamestnávateľom a odborovou organizáciou.
2. Nevyčerpané finančné prostriedky SF prechádzajú do nasledujúceho obdobia.

1. Prostriedky SF sa vedú na samostatnom účte zamestnávateľa č. ú: 4041165002/5600.
2. Prevod finančných prostriedkov sa uskutoční do päť dní po dni dohodnutom na výplatu platu. Zúčtovanie prostriedkov fondu za kalendárny rok vykoná zamestnávateľ najneskôr 31. januára nasledujúceho roka. V prípade zrušenia organizácie bez právneho nástupcu, vzniknuté nároky na plnenia z fondu sa uspokojujú ako nároky z pracovného pomeru.
3. Zamestnávateľ je povinný odsúhlasiť všetky výdavky zo SF s Odborovou organizáciou.
4. Za dodržiavanie pravidiel o hospodárení so SF je zodpovedný poverený zamestnanec zamestnávateľa a predseda odborovej organizácie.

**Čl.2.**

**Rozpočet sociálneho fondu**

1. Predpokladaný príjem sociálneho fondu na rok 2013

a/ povinný prídel vo výške 1% 4050,-

b/ ďalší prídel podľa §3 odst.1b 1020,-

c/ zostatok SF z predchádzajúcich rokov 2553,-

d/ splátok pôžičiek poskytnutých z FKSP

e/ splátky návratných sociálnych výpomocí

f/ náhodilé príjmy

Spolu: 7623,-

1. Výdavky zo sociálneho fondu na rok 2013

a/ stravovanie zamestnancov nad rozsah ustanovený osob. predpisom 1960,-

b/ na dopravu do zamestnania a späť 550,-

c/ sociálna výpomoc nenávratná

d/ sociálna výpomoc návratná 500,-

e/ dary 830,-

f/ liečebná starostlivosť

g/ rekreačné pobyty

h/ exkurzno-vzdelávacie zájazdy

ch/ detské rekreácie

i/ telovýchova

j/ kultúrna, spoločenská a športová činnosť 940,-

k/ zdravotná starostlivosť 950,-

l/ doplnkové dôchodkové sporenie

Spolu: 5730,-

## **Čl. 3**

## **Použitie a čerpanie sociálneho fondu**

## **Stravovanie**

1. Zamestnávateľ poskytuje zamestnancom nad rámec všeobecných platných predpisov (§152ZP) na stravovanie príspevok vo výške 15,-€dvakrát ročne, t.j. v mesiaci máj a december v podobe doplnkovej výživy. Tento príspevok môže zamestnávateľ po dohode s odborovou organizáciou použiť na zabezpečenie pitného režimu zamestnancov, formou nealkoholických nápojov poskytovaných zamestnávateľom.

# Dopravu do zamestnania a späť

1. Zamestnávateľ poskytne príspevok na úhradu výdavkov na dopravu do zamestnania a späť tým zamestnancom, ktorých funkčný plat nepresahuje 50% priemernej nominálnej mesačnej mzdy zamestnanca v národnom hospodárstve (ďalej NH SR) zistenej Štatistickým úradom SR (ďalej ŠÚ SR) za kalendárny rok predchádzajúci dva roky kalendárnemu roku, za ktorí sa tvorí fond a ich skutočne vynaložené výdavky na dopravu do zamestnania pravidelnou autobusovou dopravou sú najmenej 10€ mesačne.

Výdavky vynaložené na dopravu do zamestnania a späť je zamestnanec povinný preukazovať mesačne resp. kvartálne a zamestnávateľ je povinný sledovať funkčný plat zamestnanca uplatňujúceho príspevok na dopravu do zamestnania a späť. Zamestnávateľ vedie evidenciu o výške poskytnutého príspevku, ako aj evidenciu dokladov preukazujúcich výšku výdavkov vynaložených na dopravu do zamestnania a späť.

1. Zamestnávateľ poskytne zamestnancovi jednorázový príspevok na dopravu do zamestnania a späť vo výške cestovného za 1 mesiac, ak

- zamestnanec odpracoval v polroku najmenej dva mesiace

- príspevok sa kráti na polovicu, ak pracovný úväzok zamestnanca je menší ako polovičný pracovný úväzok

- zamestnancovi, ktorý denne dochádza do zamestnania a jeho príjem je vyšší ako 50% priemernej nominálnej mesačnej mzdy v NH SR zistenej ŠU SR za kalendárny rok predchádzajúci dva roky kalendárnemu roku, za ktorý sa tvorí fond a cestovné náklady presahujú 20 € poskytne zamestnávateľ 2x ročne príspevok vo výške nákladov za 1. mesiac. Nárok si môže uplatniť v mesiacoch november a máj . Táto čiastka sa vypláca len zamestnancom v trvalom pracovnom pomere. Ak zamestnanec

do zamestnania u zamestnávateľa dochádza vlastným motorovým vozidlom, a jeho náklady na dopravu podľa ceny cestovného lístka predstavujú sumu vyššiu ako 20,-€ mesačne, poskytne zamestnávateľ 2x ročne príspevok na dopravu vo výške nákladov za 1 mesiac v cene cestovného lístka.

# Sociálna výpomoc nenávratná

1. Zamestnávateľ po schválení Odborovou organizáciou poskytne jedno rázovú sociálnu výpomoc zamestnancovi diferencovane podľa sociálnej situácii v rodine:

1.Pri úmrtí rodinného príslušníka (manžel, manželka, deti, - ak sa sústavne pripravujú na budúce povolanie do skončenia veku 25 rokov, ďalej deti, ktoré sú telesne, zmyslovo alebo mentálne postihnuté, druh, družka ak žijú v spoločnej domácnosti) do sumy 170 €,

2. Pri úmrtí manžela (ky) poskytnú sociálnu výpomoc druhému z manželov vo výške:

- pri 1 dieťati 150 €

- pri 2 deťoch 200 €

- pri 3 a viac deťoch 250 €

3. Pri úmrtí dieťaťa podľa individuálneho posúdenia situácie v rodine.

4.V mimoriadne závažných dôvodoch (napr. živelná pohroma) poskytnú sociálnu výpomoc diferencovane, vo výške:

- 1/10 z vyčíslenej škody do sumy 3320 €

- ak je škoda vyššia ako 3320 € maximálne vo výške 331 €

Prílohy k žiadosti o sociálnu výpomoc:

- potvrdenie poisťovne, resp. povereného znalca o výške škody:

- potvrdenie poisťovne o výške úhrady škody

- fotokópia listu vlastníctva nehnuteľnosti

- potvrdenie príslušnej miestnej samosprávy o vzniku udalosti

1. Nákup liekov pri zvlášť ťažkých ochoreniach zamestnanca a pri ťažkých úrazoch s následným dlhodobým liečením do výšky 68 €

Príloha k žiadosti o sociálnu výpomoc obsahuje:

- potvrdenie o nákupe liekov

- odporúčanie nákupu liekov lekárom

1. Na špecializované zdravotné úkony (ak ich nehradí, alebo len čiastočne hradí zdravotná poisťovňa,.) diferencovane do výšky 50 €,

Prílohy k žiadosti o sociálnu výpomoc:

* potvrdenie o výkone zdravotného úkonu, alebo
* potvrdenie príslušnej zdravotnej poisťovni o výške nákladov, ktoré znáša poistenec (zamestnanec), kde budú uvedené celkové náklady, náklady poisťovne, náklady poistenca, alebo
* potvrdenie príslušnej zdravotnej poisťovni o výške celkových nákladov (z toho vyčíslené: náklady, ktoré hradí poisťovňa a náklady, ktoré hradí poistenec)

1. V mimoriadne ťaživej finančnej situácii v rodine diferencovane, do výšky 170 €, výpomoc sa poskytne raz za dva roky ( 1-krát za dva kalendárne roky)

# Sociálna výpomoc návratná

1. Zamestnancovi, ktorý je zamestnaný na dobu neurčitú, sa poskytne sociálna výpomoc návratná do výšky 500 €. Zamestnanec predloží žiadosť predsedovi Odborovej organizácie, ktorý ju po prerokovaní vo Výbore Odborovej organizácie s jeho vyjadrením odstúpi zamestnávateľovi. Zamestnanec sa zaväzuje splácať pôžičku v pravidelných mesačných splátkach najneskôr po uplynutí 2 mesiacov po nadobudnutí pôžičky v lehote do jedného roka. Pravidelnosť a výšku splátok možno meniť po dohode so zamestnávateľom a OZ, no musí byť splatená do 1 roka.
2. Pri skončení pracovného pomeru sa zamestnanec zaviaže vrátiť sociálnu návratnú výpomoc ihneď.
3. Odpustenie návratnej sociálnej výpomoci je možné po individuálnom posúdení prípadu zamestnávateľom v spolupráci s Odborovou organizáciou.

* zo závažných sociálnych dôvodov môže byť odpustený zostatok návratnej sociálnej výpomoci najviac však do výšky 25 % sociálnej výpomoci
* zo závažných sociálnych dôvodov môžu byť splátky návratnej sociálnej výpomoci znížené po určitú dobu do výšky 50 % sociálnej výpomoci

# Dary

### Zo sociálneho fondu zamestnávateľ poskytne zamestnancom dary po preukázaní nároku:

* zamestnancovi pri dovŕšení 50-teho roku života peňažná odmena v závislosti od odpracovaných rokov v organizácii

5-10 rokov 30 €

10-15 rokov 50 €

15-20 rokov 70 €

nad 20 rokov 80 €

* pri prvom odchode do dôchodku vo výške 15 € za každý celý odpracovaný rok v organizácii
* za bezplatné darcovstvo kostnej drene vo výške 70 €
* za záchranu života vo výške 230 €
* na zakúpenie venca pri úmrtí zamestnanca, ak sa poslednej rozlúčky zúčastní zástupca zamestnávateľa, alebo odborového orgánu 35 €

# Zdravotná starostlivosť

Zo sociálneho fondu sa zamestnancovi prispeje na:

* ambulantnú liečbu do výšky 33,-€€ na základe žiadosti a potvrdenia o zaplatení liečby
* rehabilitáciu do výšky17 € pri návšteve rehabilitačného zdravotného zariadenia, sauny, posilňovne alebo plavárne na základe písomnej žiadosti a pokladničného dokladu.

# - zamestnancovi bude uhradený poukaz na ambulantnú kúpeľnú liečbu vo výške 20 % ( raz za dva roky).

**Rekreácie a služby, ktoré zamestnanec využíva na regeneráciu pracovnej sily**

Zamestnávateľ bude poskytovať príspevok na rekreačné pobyty organizované zamestnávateľom a Odborovou organizáciou, na EXOD a doplnkové rekreácie zverejnené v Učiteľských novinách a Aktualitách zväzu najviac do výšky 35 € na jeden pobyt jedenkrát za dva roky na zamestnanca. Účastník je povinný v prípade neodôvodnenej neúčasti uhradiť skutočné náklady na osobu.

# Exkurzno-vzdelávacie zájazdy

Zo sociálneho fondu sa budú hradiť náklady exkurzno-vzdelávacích zájazdov v tuzemsku i v zahraničí zamerané na doškoľovanie alebo regeneráciu zamestnancov. Z prostriedkov sociálneho fondu sa poskytne príspevok najviac do výšky 50 % nákladov. Účastník je povinný v prípade neodôvodnenej neúčasti uhradiť skutočné náklady na osobu.

**Kultúrna, spoločenská ,vzdelávacia, športová, zdravotnícka a rekreačná činnosť**

Zo sociálneho fondu môže zamestnávateľ po dohode s odborovou organizáciou poskytnúť príspevok na organizovanie divadelných predstavení, spoločenských posedení so zamestnancami odchádzajúcimi do dôchodku, so začínajúcimi pedagogickými zamestnancami, s bývalými zamestnancami, s pedagogickými zamestnancami materských a základných škôl, s nepedagogickými zamestnancami škôl, školských zariadení a školských jedální, školení v otázkach BOZP a pracovnoprávnych vzťahoch, na prenajatie rekreačného, zdravotníckeho, vzdelávacieho, telovýchovného alebo športového zariadenia do výšky 20 € na osobu a rok

Tieto zásady sú súčasťou KZ.

.................................. .................................................

zamestnávateľ odborová organizácia